11. ฐานะการเงินและผลการดำเนินงาน

(1) ข้อมูลทางการเงินโดยสรุป

งบการเงินของบริษัท 

บริษัท ยูนิวานิชน้ำมันปาล์ม จำกัด (มหาชน)

งบดุล

ณ วันที่ 31 ธันวาคม

หน่วย : พันบาท

[]

บริษัท ยูนิวานิชน้ำมันปาล์ม จำกัด (มหาชน)

งบดุล (ต่อ)

ณ วันที่ 31 ธันวาคม

หน่วย : พันบาท

[]

บริษัท ยูนิวานิชน้ำมันปาล์ม จำกัด (มหาชน)

งบกำไรขาดทุน

สำหรับปี สิ้นสุดวันที่ 31 ธันวาคม

หน่วย : พันบาท

[]

บริษัท ยูนิวานิชน้ำมันปาล์ม จำกัด (มหาชน)

งบกระแสเงินสด

สำหรับปี สิ้นสุดวันที่ 31 ธันวาคม

หน่วย : พันบาท

[]

บริษัท ยูนิวานิชน้ำมันปาล์ม จำกัด (มหาชน)

งบกระแสเงินสด (ต่อ)

สำหรับปี สิ้นสุดวันที่ 31 ธันวาคม

หน่วย : พันบาท

[]

อัตราส่วนทางการเงินที่สำคัญ

บริษัท ยูนิวานิชน้ำมันปาล์ม จำกัด (มหาชน)

  ------------------------------------ ----------- ----------- -----------
                                       2552        2553        2554

  อัตราส่วนสภาพคล่อง ( Liquidity Ratio )                           

  อัตราส่วนสภาพคล่อง (เท่า)                6.85        8.97        6.44

  อัตราส่วนสภาพคล่องหมุนเร็ว (เท่า)          6.04        8.20        5.05

  อัตราส่วนสภาพคล่องกระแสเงินสดเฉลี่ย (เท่า)  3.06        5.02        5.93

  อัตราส่วนหมุนเวียนลูกหนี้การค้าเฉลี่ย (เท่า)    27.50       25.29       53.84

  ระยะเวลาในการเก็บหนี้เฉลี่ย (วัน)          13.27       14.43       6.78

  อัตราส่วนหมุนเวียนสินค้าคงเหลือเฉลี่ย (เท่า)   28.15       34.28       23.45

  ระยะเวลาขายสินค้าเฉลี่ย (วัน)             12.96       10.65       15.57

  อัตราส่วนหมุนเวียนเจ้าหนี้ (เท่า)            73.50       99.08       138.05

  ระยะเวลาชำระหนี้ (วัน)                  4.97        3.68        2.64

  Cash Cycle (วัน)                      21.27       21.39       19.70

  อัตราส่วนความสามารถทางการทำกำไร                                 

  อัตรากำไรขั้นต้น (%)                     20.65       18.68%      22.69%

  อัตรากำไรจากการดำเนินงาน (%)           16.74       14.81%      20.16%

  อัตราส่วนเงินสดต่อการทำกำไร (%)          84.89       111.05%     83.10%

  อัตรากำไรสุทธิต่อรายได้รวม (%)            14.55       12.39%      16.49%

  อัตราผลตอบแทนผู้ถือหุ้นเฉลี่ย (%)            28.71       25.71%      52.83%

  อัตราส่วนแสดงประสิทธิภาพในการดำเนินงาน                             

  อัตราผลตอบแทนจากสินทรัพย์รวมเฉลี่ย (%)     25.78       23.59%      47.03%

  อัตราผลตอบแทนจากสินทรัพย์ถาวรเฉลี่ย (%)    50.85       46.18%      112.41%

  อัตราการหมุนของสินทรัพย์ (เท่า)            1.77        1.90        2.85

  อัตราส่วนวิเคราะห์นโยบายทางการเงิน                                 

  อัตราส่วนหนี้สินต่อส่วนของผู้ถือหุ้น (เท่า)       0.10        0.08        0.15

  อัตราส่วนความสามารถชำระภาระผูกพัน (Cash  0.70        1.43        1.64
  basis) (เท่า)                                                 

  อัตราการจ่ายเงินปันผล ตามปีที่จ่ายจริง ( %)   97.17       78.84       51.32

  อัตราการจ่ายเงินปันผล                    72.87       78.84       69.65
  ตามงวดผลการดำเนินงาน ( %)                                     

  เงินปันผลต่อหุ้น ตามปีที่จ่ายจริง (บาท)        6.00        4.50        7.00

  เงินปันผลต่อหุ้น ตามงวดผลการดำเนินงาน      4.50        4.50        9.50
  (บาท)                                                        
  ------------------------------------ ----------- ----------- -----------

(2) คำอธิบายและการวิเคราะห์ฐานะการเงินและผลการดำเนินงาน

(2.1) วิเคราะห์ผลการดำเนินงาน

1)  ผลผลิต

ปริมาณผลปาล์มสดจากสวนบริษัทสูงกว่าปีที่แล้วร้อยละ 7.7
ปริมาณผลผลิตที่ต่ำมากในไตรมาสแรกของปี
อันเนื่องมาจากผลกระทบจากภาวะแล้งได้ปรับตัวเพิ่มขึ้นอย่างมากในครึ่งปีหลังของปี

ปริมาณผลปาล์มสดรับซื้อจากบุคคลภายนอกสูงกว่าปีที่แล้วร้อยละ 26.1 และคิดเป็นสัดส่วนร้อยละ 87
ของผลปาล์มสดที่เข้าทำการผลิตที่โรงงานยูนิวานิชทั้งหมด 908,200 ตัน

ปริมาณการผลิตน้ำมันปาล์มดิบและน้ำมันเมล็ดในปาล์มรวมกันมีจำนวน 178,805 ตัน
นับเป็นสถิติใหม่ของบริษัทซึ่งสูงกว่าปีที่แล้วร้อยละ 32.7
เนื่องมาจากปริมาณผลปาล์มสดส่งเข้าทำการผลิตมีปริมาณเพิ่มมากขึ้นรวมทั้งอัตราการสกัดน้ำมันที่ปรับตัวเพิ่มขึ้น

2) รายได้จากการขาย

รายได้จากการขายโดยรวมได้รับเป็นเงินจำนวน 7.749 พันล้านบาท สูงกว่าปีที่แล้วร้อยละ 79.8
ปัจจัยสำคัญที่ทำให้รายได้เพิ่มขึ้นดังกล่าวเนื่องมาจากปริมาณผลผลิตและราคาขายน้ำมันปาล์มที่สูงขึ้นอย่างมีนัยสำคัญ

ปริมาณการจำหน่ายน้ำมันปาล์มโดยรวมสูงกว่าปี 2553 ร้อยละ 50.8
ซึ่งได้รวมน้ำมันปาล์มซื้อจากโรงสกัดอื่นๆ เพื่อส่งออกไว้แล้ว
เนื่องจากปริมาณการผลิตน้ำมันปาล์มดิบของประเทศไทยได้เพิ่มขึ้นจากจำนวน 1.29
ล้านตันในช่วงที่ได้รับผลกระทบจากภาวะแล้งในปี 2553 เป็นจำนวน 1.83 ล้านตันในปี 2554
ทำให้มีปริมาณน้ำมันปาล์มดิบส่วนเกินจำนวนมาก
ประกอบกับปริมาณสต็อคน้ำมันปาล์มในช่วงหลังของปีมีปริมาณสูงมาก
ด้วยเหตุผลดังกล่าวทำให้บริษัทต้องส่งออกถึงร้อยละ 72 ของปริมาณการจำหน่ายน้ำมันปาล์มทั้งหมด
ซึ่งส่วนใหญ่ส่งออกไปยังตลาดในยุโรป

ราคาขายเฉลี่ยน้ำมันปาล์มดิบและน้ำมันเมล็ดในปาล์มสูงกว่าปีที่แล้วร้อยละ 20.7 และ 37.0
ตามลำดับ ราคาน้ำมันปาล์มที่ปรับตัวเพิ่มสูงขึ้นสะท้อนให้เห็นถึงราคาสินค้าโภคภัณฑ์ที่แข็งแกร่ง
ผลผลิตและปริมาณสต๊อคในประเทศที่ลดลงอย่างมากในช่วงสองเดือนแรกของปีและอุปทานตึงตัวทั่วโลก

รายได้จากธุรกิจการจำหน่ายเมล็ดพันธุ์และต้นกล้าปาล์มน้ำมันของบริษัทเพิ่มขึ้นร้อยละ 12.8
การส่งออกเมล็ดพันธุ์ลูกผสมของบริษัทมีการเติบโตที่ดีในตลาดต่างประเทศ
และความต้องการต้นกล้าปาล์มน้ำมันที่ให้ผลผลิตสูงของบริษัทที่ได้รับการตอบรับที่ดีอย่างต่อเนื่องในตลาดในประเทศ

รายได้จากการจำหน่ายกระแสไฟฟ้าจากก๊าซชีวภาพจากทั้งสามโครงการเพิ่มขึ้นร้อยละ 11.2
และยูนิวานิชเป็นบริษัทแรกในกลุ่มอุตสาหกรรมปาล์มน้ำมันในเอเชียที่ได้รับรายได้จากการจำหน่ายใบหุ้นอากาศ
(CERs) ภายใต้โครงการกลไกการพัฒนาที่สะอาดของสหประชาชาติเพื่อลดก๊าซเรือนกระจก

  3) ต้นทุนขาย

ต้นทุนขายเป็นเงินจำนวน 5.991 พันล้านบาท เพิ่มขึ้นจากปีที่แล้วร้อยละ 70.9
เนื่องจากปริมาณผลปาล์มสดรับซื้อและราคารับซื้อผลปาล์มสดจากบุคคลภายนอกที่สูงขึ้น
ต้นทุนการซื้อน้ำมันปาล์มจากโรงสกัดอื่นๆ เพื่อส่งออกเพิ่มขึ้นเช่นกัน
เนื่องจากน้ำมันปาล์มมีราคาสูงขึ้น

อัตรากำไรขั้นต้นโดยรวมเพิ่มขึ้นเป็นร้อยละ 22.7 จากร้อยละ 18.7 ในปี 2553
มีปัจจัยสำคัญเนื่องจากราคาน้ำมันปาล์มที่สูงขึ้นและอัตราการสกัดน้ำมันปาล์มที่สูงขึ้น

  4) ผลประกอบการ

ผลกำไรสุทธิหลังจากหักภาษี ณ วันที่ 31 ธันวาคม 2554 ได้รับเป็นเงินจำนวน 1.282 พันล้านบาท
(หุ้นละ 13.64 บาท) สูงกว่าปีที่แล้วร้อยละ 139.0
ปัจจัยสำคัญที่ทำให้ผลประกอบการเพิ่มขึ้นมีสาเหตุจากความเติบโตของปริมาณผลผลิต,
ราคาน้ำมันปาล์มที่สูงขึ้น และความเติบโตของธุรกิจในแขนงอื่นๆ ดังที่ได้อธิบายไว้แล้วข้างต้น

  5) โครงการลงทุน

ค่าใช้จ่ายสำหรับโครงการลงทุนในปี 2554 เป็นเงินจำนวน 176.14 ล้านบาท

โครงการลงทุนฝ่ายสวนได้รวมถึง การปลูกปาล์มทดแทนประจำปีบนพื้นที่ 221 เฮคแทร์ (1,381.3
ไร่) บริษัทได้เริ่มปลูกปาล์มทดแทนตั้งแต่ปี 2535
จนถึงปัจจุบันบริษัทได้ปลูกปาล์มทดแทนโดยใช้พันธุ์ปาล์มรุ่นใหม่ คิดเป็นร้อยละ 72.4
ของพื้นที่ปลูกทั้งหมดของบริษัท
จากการปลูกปาล์มทดแทนอย่างต่อเนื่องทำให้อายุของต้นปาล์มในสวนของบริษัทมีความสมดุลมากขึ้น

ห้องปฏิบัติการเพาะเลี้ยงเนื้อเยื่อหลังใหม่ได้สร้างเสร็จสมบูรณ์ในเดือนธันวาคม 2553
และได้เปิดดำเนินการในไตรมาสแรกของปี 2554
บริษัทจะสามารถผลิตต้นกล้าปาล์มจากเนื้อเยื่อได้จำนวน 250,000 ต้นต่อปี
ถึงแม้ว่าเรายังไม่มีแผนการจำหน่ายต้นกล้าจากการเพาะเลี้ยงเนื้อเยื่อในเร็ว ๆ นี้

การขยายอาคารผลิตเมล็ดพันธุ์ได้เสร็จสมบูรณ์ในเดือนกันยายน 2554
ซึ่งโครงการนี้เป็นการขยายกำลังการผลิตเมล็ดพันธุ์ปาล์มเพิ่มขึ้นเป็น15 ล้านเมล็ดต่อปี
และรวมถึงการปรับปรุงห้องฝึกอบรมสัมมนาที่ศูนย์วิจัยพันธุ์ปาล์มยูนิวานิช

การปรับปรุงประสิทธิภาพที่โรงงานสยามได้เริ่มขึ้นในเดือนธันวาคม 2554
และเสร็จสมบูรณ์ในเดือนกุมภาพันธ์ 2555 โดยใช้เงินลงทุน 80
ล้านบาทซึ่งโครงการนี้เป็นการปรับปรุงโรงงานให้มีประสิทธิภาพดีขึ้นและมีความทันสมัยมากขึ้นโดยใช้เทคโนโลยีสมัยใหม่

โครงการลงทุนอื่น ๆ ได้รวมถึงการซื้อที่ดินอย่างต่อเนื่องเพื่อสาขาที่สี่ในจังหวัดนครศรีธรรมราช
และสาขาที่ห้าในจังหวัดพัทลุง จำนวนประมาณ 23 เฮคแทร์ (143 ไร่) โดยจะขยายต่อเนื่องในปี
2555
ซึ่งพื้นที่ตรงนี้เป็นพื้นที่ที่เหมาะสมสำหรับการพัฒนาเป็นแปลงเพาะต้นกล้าปาล์มน้ำมันเพื่อเพิ่มปริมาณการขายต้นกล้าให้กับเกษตรกรในบริเวณนั้นและพื้นที่ตรงนี้มีความเป็นไปได้ที่จะก่อสร้างโรงงานสกัดแห่งใหม่ในอนาคต

(2.2) วิเคราะห์ฐานะทางการเงิน

สินทรัพย์และคุณภาพสินทรัพย์

บริษัทมีสินทรัพย์ ณ วันที่ 31ธันวาคม 2554 จำนวน 3,128.20 ล้านบาท เพิ่มขึ้น 34.55%
เมื่อเทียบกับปี 2553 สินทรัพย์หมุนเวียนเพิ่มขึ้นจาก 1,189.43 ล้านบาท ในปี 2553 เป็น
1,968.15 ล้านบาทในปี 2554 สินทรัพย์ไม่หมุนเวียนเพิ่มขึ้นจาก 1,135.53 ล้านบาท เป็น
1,160.06 ล้านบาท สามารถสรุปรายการที่สำคัญได้ดังนี้

เงินลงทุนระยะสั้น ในปี 2554 เท่ากับ 590.00 ล้านบาท เปรียบเทียบกับปี 2553 จำนวน
140.00 ล้านบาท เพิ่มขึ้น 450.00 ล้านบาท

ลูกหนี้การค้าและสินค้าคงเหลือ ในปี 2554 บริษัทมียอดลูกหนี้การค้าลดลง 40.36 ล้านบาท
และมีสินค้าคงเหลือเพิ่มขึ้น 325.09 ล้านบาท เมื่อเทียบกับปี 2553

ที่ดิน อาคาร และอุปกรณ์ – สุทธิ เพิ่มขึ้นจำนวน 20.32 ล้านบาท

สภาพคล่องทางการเงิน

เงินสดและรายการเทียบเท่าเงินสด ณ วันที่ 31 ธันวาคม 2554 มีจำนวนเงิน 839.33 ล้านบาท
เปรียบเทียบกับสิ้นปี 2553 มีจำนวนเงิน 793.61 ล้านบาท

-   เงินสดเพิ่มขึ้นจากการดำเนินงาน 1,297.03 ล้านบาท มาจากผลกำไรสุทธิก่อนหักภาษี
    1,561.94 ล้านบาท ค่าเสื่อมราคา ค่าตัดจำหน่ายและค่าใช้จ่ายอื่นๆ ที่ไม่ใช้เงินสด
    รวมกันเป็นเงินจำนวน 136.35 ล้านบาท จ่ายภาษีเงินได้ 161.22 ล้านบาท
    และการเพิ่มขึ้นในส่วนของเงินทุนหมุนเวียนจำนวน 240.04 ล้านบาท

-   เงินสดจ่ายจำนวน 593.31 ล้านบาท สำหรับใช้ในกิจกรรมการลงทุน
    ซึ่งรวมรายจ่ายในการลงทุนสุทธิจำนวน 161.15 ล้านบาท เงินลงทุนระยะสั้นจำนวน 450.00
    ล้านบาท

-   เงินสดลดลงจากกิจกรรมจัดหาเงินจำนวน 658.00 ล้านบาท
    เนื่องมาจากการจ่ายเงินปันผลในอัตราหุ้นละ 7.00 บาท ในปี 2554 เป็นเงินรวมจำนวน
    658.00 ล้านบาท

โครงสร้างของเงินทุน

ณ วันที่ 31 ธันวาคม 2554 ประกอบด้วย ส่วนของหนี้สิน 417.65 ล้านบาท และส่วนของผู้ถือหุ้น
2,710.56 ล้านบาท คิดเป็นอัตราส่วนเท่ากับ 13.35 : 86.65
อัตราส่วนหนี้สินต่อส่วนของผู้ถือหุ้นเท่ากับ 0.15 เท่า โดยมีรายละเอียดดังนี้

หนี้สิน: ณ วันที่ 31 ธันวาคม 2554 บริษัทมีหนี้สินทั้งสิ้น 417.65 ล้านบาท เปรียบเทียบกับปี 2553
ซึ่งมี 181.48 ล้านบาท เพิ่มขึ้น 236.16 ล้านบาท เนื่องจากในปี 2554 มีเจ้าหนี้การค้าเพิ่มขึ้น
18.24 ล้านบาท ค่าใช้จ่ายค้างจ่ายเพิ่มขึ้น 22.60 ล้านบาท เป็น 52.52 และ 64.74 ล้านบาท
ตามลำดับ ภาษีเงินได้ค้างจ่ายเพิ่มขึ้นจาก 35.92 ล้านบาทในปี 2553 เป็น 154.45 ล้านบาทในปี
2554 และภาระผูกพันผลประโยชน์พนักงานเพิ่มขึ้นจาก 50.30 ล้านบาท ในปี 2553 เป็น 116.96
ล้านบาท ในปี 2554

ส่วนของผู้ถือหุ้น: ณ วันที่ 31 ธันวาคม 2554 บริษัทมีส่วนของผู้ถือหุ้น 2,710.56 ล้านบาทเพิ่มขึ้น
567.08 ล้านบาท เปรียบเทียบกับปี 2553 จำนวน 2,143.48 ล้านบาท
เนื่องจากกำไรสะสมที่ยังไม่ได้จัดสรรเพิ่มขึ้นจาก 1,338.98 ล้านบาท ในปี 2553 เป็น
1,906.05 ล้านบาท ในปี 2554

(2.3) อัตราส่วนทางการเงิน

อัตราส่วนสภาพคล่อง ลดลงจาก 8.97 เท่าในปี 2553 เป็น 6.44 เท่าในปี 2554 เนื่องจากในปี
2554 บริษัทมีสินทรัพย์หมุนเวียนเพิ่มขึ้น 65.47% ในขณะที่มีหนี้สินหมุนเวียนเพิ่มขึ้น 130.20%

อัตราส่วนสภาพคล่องหมุนเร็ว ลดลดจาก 8.20 เท่าในปี 2553 เป็น 5.05 เท่าในปี 2554
เนื่องจากปี 2554 บริษัทมีสินทรัพย์คล่องตัวเพิ่มขึ้น 41.86% ในขณะที่หนี้สินหมุนเวียนที่เพิ่มขึ้น
130.20%

อัตรากำไรขั้นต้น อัตรากำไรขั้นต้นในปี 2554 เท่ากับ 22.69% เปรียบเทียบกับ 18.68% ในปี
2553 เนื่องจากรายได้จากการขายเพิ่มขึ้น 79.77% ขณะที่ต้นทุนขายเพิ่มขึ้น 70.89%

อัตรากำไรสุทธิ อัตรากำไรสุทธิในปี 2554 เท่ากับ 16.49% เพิ่มขึ้นเมื่อเปรียบเทียบกับ 2553
เท่ากับ 12.39%

โดยมีปัจจัยสำคัญที่ส่งผลต่อผลประกอบการ คือ

  1. ปริมาณผลปาล์มสดที่รับซื้อจากบุคคลภายนอกสูงสุดเป็นสถิติใหม่ของบริษัท

  2. การใช้กำลังการผลิตของโรงงานอยู่ในระดับที่ดีมาก
  จากการที่ผลผลิตผลปาล์มสดทั้งจากสวนบริษัทและการรับซื้อมีปริมาณมากขึ้น

  3. ราคาน้ำมันปาล์มสูงขึ้น ทั้งในประเทศและราคาส่งออก

  4.
  ปริมาณการจำหน่ายเมล็ดพันธุ์ปาล์มและต้นกล้าปาล์มน้ำมันที่สูงขึ้นอันเนื่องมาจากความต้องการที่สูงขึ้นและแปลงเพาะชำแห่งใหม่ที่จังหวัดนครศรีธรรมราชได้เปิดดำเนินการแล้ว

อัตราผลตอบแทนต่อสินทรัพย์รวมเฉลี่ย เพิ่มขึ้นจาก 23.59% ในปี 2553 เป็น 47.03% ในปี 2554
เนื่องจากบริษัทมีกำไรสุทธิเพิ่มขึ้น 138.97% ในขณะที่มีสินทรัพย์รวมเฉลี่ยเพิ่มขึ้น 19.89%

อัตราผลตอบแทนต่อผู้ถือหุ้นรวมเฉลี่ย เพิ่มขึ้นจาก 25.71% ในปี 2553 เป็น 52.83% ในปี 2554
เนื่องจากบริษัทมีกำไรสุทธิเพิ่มขึ้น 138.97% ในขณะที่ส่วนของผู้ถือหุ้นเฉลี่ยเพิ่มขึ้น 16.31%

อัตราส่วนการหมุนเวียนของลูกหนี้การค้า ในปี 2554
มีอัตราส่วนการหมุนเวียนของลูกหนี้การค้าเท่ากับ 53.84 เท่า เพิ่มขึ้นจาก 25.29 เท่า ในปี
2553 เนื่องจากระยะเวลาการเก็บเงินลูกหนี้เฉลี่ยลดลงจากประมาณ 14 วันในปี 2553
เป็นประมาณ 7 วัน ในปี 2554

อัตราส่วนการหมุนเวียนของสินค้าคงเหลือ ในปี 2554 มีอัตราส่วนการหมุนเวียนของสินค้าที่ 23.45
เท่าลดลงจากปี 2553 ซึ่งมีอยู่ 34.28 เท่า เนื่องจากระยะเวลาการขายสินค้าเฉลี่ยอยู่ที่ประมาณ
15 วันเพิ่มขึ้นจากปี 2553 ซึ่งมีอยู่ประมาณ 11 วัน

อัตราส่วนการหมุนเวียนของเจ้าหนี้การค้า ในปี 2554
มีอัตราส่วนการหมุนเวียนของเจ้าหนี้การค้าเท่ากับ 138.05 เท่า เพิ่มขึ้นจากปี 2553 ซึ่งมีอยู่
99.08 เท่า โดยที่ระยะเวลาชำระหนี้อยู่ที่ประมาณ 3 วัน ลดลงจากปี 2553 ซึ่งมีอยู่ประมาณ 4
วัน

(3) ค่าตอบแทนของผู้สอบบัญชี (Audit Fee)

บริษัทจ่ายค่าตอบแทนการสอบบัญชีให้แก่ผู้สอบบัญชี ดังนี้

ปี 2553 ปี 2554

ค่าสอบบัญชี 1,167,000 บาท 1,167,000 บาท

ค่าตรวจสอบบัตรส่งเสริมการลงทุน (BOI) 42,000 บาท/ฉบับ 42,000 บาท/ฉบับ